Številka: 581-146/2022-1    (007)

Ljubljana, dne 07.04.2022

*Vsem izvajalcem zdravstvenih storitev*

Zadeva: Dostop izvajalcev zdravstvene dejavnosti do podatkov o zdravstvenih delavcih v RIZDDZ

Spoštovani!

Zavod za zdravstveno zavarovanje Slovenije (ZZZS) s 1. 10. 2022 uvaja v obračun nove kontrole zaposlitev zdravstvenih delavcev. Pri tem bo preverjal ujemanje na obračunskih dokumentih poslanih RIZDDZ številk zdravstvenih delavcev (podatek »RIZDDZ številka delavca«) z zaposlitvami prijavljenih v Registru izvajalcev zdravstvene dejavnosti in delavcev v zdravstvu (RIZDDZ).

RIZDDZ je informacijska rešitev za podporo zbirki Evidenca gibanja zdravstvenih delavcev in mreža zdravstvenih zavodov, opredeljeni v prilogi Zakona o zbirkah podatkov s področja zdravstvenega varstva (ZZPPZ 65/2000). V uporabi je od leta 2016 dalje. Pred uvedbo RIZDDZ se je za podporo zbirki uporabljala informacijska rešitev Baza podatkov izvajalcev (BPI).

Urejanje podatkov v RIZDDZ omogoča aplikacija, ki je razvita kot portalska spletna aplikacija in je z ustreznim pooblastilom in digitalnim certifikatom na voljo različnim deležnikom v zdravstvu. Od izvajalcev zdravstvene dejavnosti je dostop do aplikacije omogočen vsem javnim zavodom na področju zdravstvene in socialne dejavnost, lekarnam ter večjim gospodarskim družbam, ki opravljajo zdravstveno dejavnost.

Možnosti za vpogledovanje in uporabo podatkov iz RIZDDZ:

* Spletna aplikacija RIZDDZ omogoča vsakemu izvajalcu, ki ima urejen dostop do nje, neposredno urejanje podatkov v registru ter naslednje izvoze podatkov o delavcih:
* Podatki o zaposlitvah delavcev, ki so zaposleni pri izvajalcu
* Podatki o izobrazbah delavcev, ki so zaposleni pri izvajalcu
* Podatki o zaposlitvah vseh zdravnikov in zobozdravnikov v RS
* Podatki o izobrazbah vseh zdravnikov in zobozdravnikov v RS

 Izvozi so na voljo v treh oblikah: XLS, CSD in XML.

* OnLine funkcija 'Elektronski dostop do podatkov o zdravstvenih delavcih v RIZDDZ', razvita na ZZZS, omogoča preverjanje osnovnih podatkov o zdravstvenem delavcu vpisanem v RIZDDZ. Navodila za dostopanje se nahajajo na spletni strani <https://www.nijz.si/sl/podatki/izvajalci-zdravstvene-dejavnosti> v razdelku Podatki.

Za potrebe preventive in evidenc, ki so bile potrebne za spremljanje epidemije Covid-19, je bila razvita tudi spletna storitev 'Splošne storitve RIZDDZ', ki omogoča poizvedovanje po podatkih o zaposlitvah za posamezne delavce. Storitev za rabo v zdravstvenih zavodih v tem trenutku še ni na voljo, obstaja pa možnost, da se jo ustrezno prilagodi.

Na NIJZ predlagamo, da izvajalci čim prej pristopite k preverjanju popolnosti in pravilnosti podatkov o zaposlitvah delavcev prijavljenih v RIZDDZ z uporabo obstoječih funkcionalnosti aplikacije RIZDDZ. Za dodatna pojasnila in pomoč pri uporabi aplikacije so vam vedno na voljo skrbniki RIZDDZ. Seznam skrbnikov s kontaktnimi podatki je objavljen na spletni strani <https://www.nijz.si/sl/podatki/izvajalci-zdravstvene-dejavnosti>

Z lepimi pozdravi,

 Milan Krek. dr. med., spec.

 direktor

Pripravil:

Jana Gaspari

(strokovna sodelavka)